EkBass/fiwiki-20250220-pages-articles huggingface dataset:
Nesna

Nesna on kunta Nordlandin läänissä Norjassa. Kunnan keskuksena on Nesnan kylä. Nesnan kunta perustettiin vuonna 1838. Dønnan kunta erotettiin siitä 1888. Nesnan kunta koostuu kolmesta saaresta (Tomma, Hugla tai Hugløy sekä Handnesøya), mantereella sijaitsevasta Nesnan niemestä sekä lukuisista pienistä saarista. Vuoden 2023 alussa kunnassa oli 1 783 asukasta. ==Liikenne== Nesnan niemimaan kärjessä sijaitsevan Nesnan kylän satama on varsinkin kesäaikaan vilkkaasti liikennöity. Hurtigrutenin etelään ja pohjoiseen menevät laivat pysähtyvät Nesnassa päivittäin. Lisäksi satamasta on lauttayhteydet Bodøhön, Sandnessjøeniin ja Trænaan. ==Koulutus== Nesnassa on Nord-yliopiston kampus. ==Kuvia== Nesna map thumbview.svg|Nesnan kartta Befolkningsutvikling kommune 1828.svg|Nesnan väkiluku vuosina 1951–2010 Nesna1.jpg|Nesnan keskusta. Taustalla kunnan kolme pääsaarta. Church of Nesna.JPG|Nesnan kirkko ==Tunnettuja henkilöitä== * Finn Ravndal (s. 1942), teoreettinen fyysikko * Ida Maria Børli Sivertsen (s. 1984), muusikko ==Lähteet== ==Aiheesta muualla== *
MetNet

MetNet on Ilmatieteen laitoksen, venäläisen Lavotškinin ja Venäjän Avaruustutkimuslaitoksen (IKI) yhteistyöhanke, jonka tavoitteena on toimittaa Marsiin kevyt laskeutumisalus ja pinta-asema. Sen tieteellisenä päämääränä on Marsin meteorologinen tutkimus. Prototyypin koelennon piti tapahtua vuonna 2011 venäläisen Phobos-Grunt-luotaimen mukana, mutta se jätettiin pois kyydistä tilanpuutteen vuoksi. Tämä pelasti prototyypin, sillä Phobos-Grunt tuhoutui. MetNet-nimi kertoo tavoitteen: lähettää Marsin pinnalle useita - jopa kymmeniä - samanaikaisesti toimivia pinta-asemia, jotka muodostavat laajan mittausverkoston. Niiden keräämä data linkitetään Maahan Marsia kiertävän satelliitin avulla. ==Aiheesta muualla== * MetNetin sivusto Luokka: Avaruusluotaimet Luokka: Mars
Avishai Margalit

Avishai Margalit (s. 1939) on israelilainen filosofi. Hän työskentelee professorina Institute for Advanced Studyssa Princetonissa Yhdysvalloissa sekä Jerusalemin heprealaisessa yliopistossa. Margalit on kirjoittanut teoksessaan On Compromise and Rotten Compromise kompromissin välttämättömyydestä politiikassa, sillä pahan välttäminen on tärkeämpää kuin ihanteen saavuttaminen. Hänen näkemyksensä on, että kompromissin torjuminen on Lähi- idän rauhan suurin este.Juha Sihvola: Kärpänen voiteessa on parempi kuin torakka keitossa. Helsingin Sanomat 13.6.2010, s. C2. == Palkinnot ja tunnustukset == * Leopold-Lucas-palkinto, 2011 * Hannoverin filosofisen tutkimusinstituutin (FIPH) kirjapalkinto, toukokuu 2012Avishai Margalit receives Philosophical Book Award 2012 by FIPH , March, 14th, 2012 * Ernst Bloch -palkinto, syyskuu 2012Avishai Margalit is awarded Ernst-Bloch-Prize 2012 Sponsorhips Award goes to Lisa Herzog – Ceremony on September 21, 2012 , Ludwigshafen, April 26 2012 == Lähteet == Luokka:Israelilaiset filosofit Luokka:Israelilaiset professorit Luokka:Jerusalemin heprealaisen yliopiston professorit Luokka:Vuonna 1939 syntyneet Luokka:Elävät henkilöt
Sinfonia nro 5 (Vaughan Williams)

Ralph Vaughan Williams sävelsi viidennen sinfoniansa vuosina 1938–1943. Teoksessaan hän luopuu neljännen sinfoniansa väkivaltaisesta dissonanssista ja siirtyy aiemman Pastoraalisinfoniansa romanttisempaan tyyliin. Monet sinfonian teemoista ovat peräisin säveltäjän oopperasta The Pilgrim's Progress, joka silloin oli vielä kesken. Sinfonia on nimellisesti D-duurissa. Siinä on kuitenkin pitkiä jaksoja, joissa musiikki on C-duurissa tai samanaikaisesti C- ja D-duurissa. Teos on sävelletty piccololle, kahdelle huilulle, oboelle, englannintorvelle, kahdelle klarinetille, kahdelle fagotille, kahdelle käyrätorvelle, kahdelle trumpetille, kolmelle pasuunalle, patarummuille ja jousille. Teos kantaesitettiin 24. kesäkuuta 1943 Proms-konsertissa Lontoon Royal Albert Hallissa. Sen esitti säveltäjän itsensä johtama Lontoon filharmoninen orkesteri. Vaughan Williams omisti sinfoniansa "ilman lupaa Jean Sibeliukselle". Adrian Boult kuitenkin varmisti luvan. Sibelius kuuli teoksen Tukholmassa Malcolm Sargentin johtamana. Hän kirjoitti olevansa omistuksesta ylpeä ja kiitollinen. == Osat == # Preludio: Moderato – Allegro – Tempo I # Scherzo: Presto misterioso # Romanza: Lento # Passacaglia: Moderato – Allegro – Tempo primo – Tempo del Preludio Luokka:Ralph Vaughan Williamsin teokset Luokka:Sinfoniat Luokka:1940-luvun musiikkiteokset
Peter Jehle

Peter Jehle (s. 22. tammikuuta 1982 Schaan) on liechtensteinilainen jalkapallomaalivahti. Hän edustaa Sveitsin liigajärjestelmän korkeimmalla tasolla pelaavaa FC Vaduzia. Lisäksi Jehle on Liechtensteinin maajoukkueen ykkösmaalivahti. Jehlen kasvattajaseura on sveitsiläinen FC Schaan. Jehle on ennen Vaduziin siirtymistä pelannut myös Grasshopperissa, FC Boavistassa ja FC Toursissa. Maajoukkuedebyyttinsä Jehle teki vain 16-vuotiaana ottelussa Azerbaidžania vastaan. Vuodesta 1998 kestäneellä maajoukkueurallaan Jehle on edustanut Liechtensteiniä 116 maaottelussa. Luokka:Liechtensteinilaiset jalkapallomaalivahdit Luokka:Vuonna 1982 syntyneet Luokka:Elävät henkilöt
Pali Blues Soccer Club

Pali Blues on vuonna 2008 perustettu yhdysvaltalainen naisjalkapalloseura. Seura pelaa Yhdysvaltojen ja Kanadan toiseksi korkeimmalla sarjatasolla W-Leaguen läntisessä konferenssissa. Pali Bluesin kotipaikka on Pacific Palisades Los Angelesissa. Pali Blues voitti heti ensimmäisellä kaudellaan 2008 sekä konferenssinsa että pudotuspeleissä W-Leaguen mestaruuden. Se uusi molemmat voittonsa myös kaudella 2009. == Aiheesta muualla == * Pali Bluesin kotisivut Luokka:Yhdysvaltalaiset jalkapalloseurat Luokka:Los Angelesin urheilu
Oboekonsertto (Vaughan Williams)

Ralph Vaughan Williams sävelsi oboekonserttonsa a-mollissa vuonna 1944. Työ alkoi heti viidennen sinfonian valmistuttua. Säveltäjä myös käyttää teoksessaan teemoja, jotka alun perin tarkoitettiin kyseistä sinfoniaa varten. Konsertto sävellettiin Léon Goossensille, joka kantaesitti teoksen Liverpoolissa 30. syyskuuta 1944.Allmusic.com: Oboe Concerto in A minor > Description. == Osat == # Rondo pastorale (Allegro moderato) # Minuet and Musette (Allegro moderato) # Finale (Scherzo) (Presto – Lento – Presto) == Lähteet == Luokka:Ralph Vaughan Williamsin teokset Luokka:Oboekonsertot Luokka:1940-luvun musiikkiteokset
Lee Jung-soo

Lee Jung-soo (; s. 8. tammikuuta 1980 Gimhae) on eteläkorealainen jalkapalloilija, pelipaikaltaan keskuspuolustaja. Hän edustaa japanilaista Kashima Antlersia. Sitä ennen Lee on pelannut mm. Suwon Samsung Bluewings FC:ssä, jonka mukana hän voitti sekä Etelä-Korean liigan että maan liigacupin. Lee on pelannut maajoukkueessa 26 ottelua ja tehnyt niissä kolme maalia. Luokka:Eteläkorealaiset jalkapalloilijat Luokka:Vuonna 1980 syntyneet Luokka:Elävät henkilöt
Chariots (täsmennyssivu)

Chariots voi viitata seuraaviin: ==Musiikki== ===Yhtyeet=== * Chariots, japanilainen aggressiivista taidetta soittava yhtye * Chariots, suomalainen gospel-yhtye * The Chariot, yhdysvaltalainen mathcore-yhtye ===Albumit=== * Chariot, Gavin DeGrawin albumi ===Kappaleet=== * ”Chariot”, Gavin DeGraw'n kappale * ”The Chariot”, The Cat Empiren kappale * ”Chariot”, on Petula Clarkin laulu * ”Chariot”, kappale, jonka säveltäjät ovat Paul Mauriat, Franck Pourcel ja Raymond Lefèvre ==Muita tarkoituksia== * Mitsubishi Chariot, joka tunnetaan Suomessa nimellä Mitsubishi Space Wagon * Chariot, australialainen ISP * Operation Chariot, suomeksi Operaatio Sotavaunut
Aino Turtiainen-Visala

Aino Turtiainen-Visala (s. 13. kesäkuuta 1960 Punkaharju) on Fazerin konserttitoimiston toimitusjohtaja. Hän on opiskellut Helsingin yliopistossa muun muassa viestintää ja työskennellyt 1980 Yleisradiossa Radion kamarikuoron sihteerinä. Turtiainen-Visala on vuodesta 2014 kuulunut Suomen kulttuurirahaston hallitukseen. Hän on myös klassisen musiikin konserttiagenttien kansainvälisen järjestön IAMA:n (The International Artist Managers' Association) puheenjohtaja. Turtiainen-Visalan puoliso on professori Arto Visala. == Lähteet == Luokka:Suomalaiset yritysjohtajat Luokka:Suomalaiset musiikkivaikuttajat Luokka:Vuonna 1960 syntyneet Luokka:Elävät henkilöt
Amber Sainsbury

Amber Sainsbury (s. 28. elokuuta 1978) on uusiseelantilainen näyttelijä. == Filmografia == * Channelling Baby (1999) * The Purifiers (2004) * The Poseidon Adventure (2005) * The Ferryman (2007) * 30 päivää kaamosta (30 Days of Night, 2007) === Televisiosarjat === * Plainclothes * The Bill * Coronation Street * Trevor's World of Sport * Hex == Aiheesta muualla == * Luokka:Uusiseelantilaiset näyttelijät Luokka:Vuonna 1978 syntyneet Luokka:Elävät henkilöt
Chariots (suomalainen gospelyhtye)

thumb|Chariots yhtye Chariots on suomalainen gospelyhtye, joka perustettiin vuonna 1986. Yhtyeessä on noin neljäkymmentä jäsentä, ja se koostuu kuorosta, big bandistä ja komppiryhmästä. ==Diskografia== * Ikuinen Jumala, 2010 * Riemu nousee, 2006 * Kunnian sä ansaitset, 2002 * Uskon askel, 1998 * Chariots - Gospel Big Band & Kuoro, 1992 ==Katso myös== * Päivä Osakeyhtiö * Gospel * Suomen Vapaakirkko ==Aiheesta muualla== * Chariotsin kotisivu Luokka:Suomalaiset kristilliset yhtyeet
Digitaaliset oikeudet

Digitaaliset oikeudet on termi, jolla viitataan yksilöiden oikeuksiin liittyen digitaalisen median saavutettavuuteen, käyttöön, luomiseen ja julkaisemiseen. Termiä käytetään erityisesti kuvaamaan olemassa olevien oikeuksien, kuten yksityisyydensuojan tai sananvapauden, toteutumista uusien viestintäteknologioiden, lähinnä internetin, yhteydessä. == Ihmisoikeudet ja internet == Internetiin liittyen on tunnistettu useita ihmisoikeuksia. Näihin kuuluvat ilmaisunvapaus, tiedon suojaaminen ja yksityisyys sekä järjestäytymisvapaus. Lisäksi internetin yhteydessä on tunnistettu oikeus koulutukseen ja monikielisyyteen, kuluttajaoikeudet ja oikeus kehittymiseen. Ihmisoikeuksia on pidetty puuttuvana linkkinä internetin teknologialähtöisen ja arvolähtöisen tarkastelun välillä. ==Katso myös== *Digitaalinen käyttöoikeuksien hallinta (DRM) *Vapaat ohjelmistot *Digitaalinen valtiosääntöistyminen luokka:Internet Luokka:Ihmisoikeudet Luokka:Tietotekniikka ja yhteiskunta Luokka:Yksityisyys
Roland Wiik

Roland Wiik (22. maaliskuuta 1915 – 8. lokakuuta 1976) oli suomalainen jalkapalloilija ja valmentaja. Wiik pelasi HIFK:n maalivahtina mestaruussarjaa hopeaan päättyneillä kausilla 1934 ja 1935. Hän pelasi yhteensä kuusi pääsarjaottelua. Pelaajauran jälkeen Wiik valmensi muun muassa HIFK:a koko 1950-luvun. Hän nosti seuran Suomensarjasta takaisin pääsarjatasolla ja voitti HIFK:n peräsimessä Suomen mestaruuden 1959. Wiik toimi myös muun muassa Suomen naisten maajoukkueen kakkosvalmentajana 1973. == Lähteet == Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Vuonna 1915 syntyneet Luokka:Vuonna 1976 kuolleet
Paras elokuvamusiikki (MTV Movie Awards)

Alapuolella näkyy MTV Movie Awards -palkintogaalan voittajat kategoriassa Paras elokuvamusiikki. Tätä palkintoa on jaettu vuodesta 1992 lähtien. Sitä ei kuitenkaan jaettu vuosina 2000-2008 eikä vuoden 2010 palkintogaalassa. Vuosi Laulu Artisti Elokuva 1992 (Everything I Do) I Do It For You Bryan Adams Robin Hood – varkaiden ruhtinas 1993 I Will Always Love You Whitney Houston Bodyguard 1994 Will You Be There Michael Jackson Free Willy – pelastakaa Willy 1995 Big Empty Stone Temple Pilots The Crow 1996 Sittin' Up In My Room Brandy Haku päällä 1997 Machinehead Bush Fear 1998 Men in Black Will Smith Men in Black – miehet mustissa 1999 I Don't Want To Miss A Thing Aerosmith Armageddon 2009 The Climb Miley Cyrus Hannah Montana: The Movie Luokka:MTV Movie Awards
Ayr

Ayr () on noin 47 000 asukkaan kaupunki Lounais-Skotlannissa. Se on Etelä- Ayrshiren alueen suurin asutuskeskus ja hallinnollinen pääkaupunki. == Maantiede == Ayr sijaitsee Ayr-joen suulla, paikassa jossa joki laskee Clydejoen estuaariin eli Firth of Clydeen. Joen yli kulkee 1200-luvulla rakennettu Ayr Brig -silta. Estuaarin puolella eli kaupungin länsireunalla on hiekkaranta, jota seurailee esplanadi. Kaupungin pääkatu kulkee saman suuntaisesti. Sen pohjoispäässä on Ayrin linna. Satama on jokisuussa joen pohjoispuolella. Ayrin hevosurheilukeskus on rakennettu 1500-luvulla, ja siellä järjestetään sekä laukka- että esteratsatuskilpailuja kuten Scottish Grand National. Pohjoisessa Ayriin liittyy saumattomasti Prestwickin kaupunki, joka on tunnettu etenkin golf-kentistään ja Glasgow Prestwickin lentoasemasta. == Historia == Keskiajalla Ayr oli Skotlannin länsirannan tärkein satama, kunnes Clyden suun pohjoisosan satamat ajoivat sen ohi. 1100-luvun lopulla kuningas Vilhelm Leijona rakennutti Ayr-joen suulle linnan, jonka ympärille kaupunki alkoi muodostua. Alkuperäisestä linnasta ei ole mitään jäljellä. Cromwellin joukot rankensivat Ayriin linnoituksen 1652-1654. Se koostui kuudesta bastionista ja niitä yhdistävistä muureista, ja sitä suojasivat vallihaudat. Parakkeihin mahtui 800 jalkamiestä ja 200 ratsumiestä, joiden hevosille oli myös tallitilaa. Kaupungin teollistuminen sai vauhtia kun sinne rakennettiin raideyhteys Glasgowista vuonna 1840. == Kulttuuri == Skotlannin kansallisrunoilija Robert Burns syntyi Allowayssa, viitisen kilometriä Ayristä etelään, ja kuvasi Ayria runoissaan. Skotlannin vanhimpiin teattereihin kuuluva Gaiety Theatre avattiin Ayrin keskustassa vuonna 1902. Nykyisin siellä järjestetään yli 200 näytöstä vuodessa: balettia, teatteria, pantomiimia ja komediaa. == Lähteet == ==Aiheesta muualla== Luokka:Etelä-Ayrshire Luokka:Asutut paikat Skotlannissa
Rhythmbox

Rhythmbox () on musiikin soitto- ja hallintaohjelma GNOMElle. Rhythmboxissa on pitkälle kehittyneet soittolistojen hallinta- ja hakuominaisuudet. Rhythmboxin käyttöliittymä yksinkertainen ja selkeä muiden Gnome-ohjelmien tapaan. Rhythmbox osaa keskustella useiden kannettavien musiikkisoittimien kanssa suoraan ja hakea levyjen tietoja internetistä. Rhythmboxista käsin pystyy toistamaan Magnatune-, Ubuntu Onen ja Jamendo-musiikkisivustojen tarjontaa. Ohjelmassa on ReplayGain-tuki. == Katso myös == * Luettelo mediasoittimista ==Lähteet== == Aiheesta muualla == Luokka:Linux-ohjelmat Luokka:Vapaat ohjelmistot Luokka:Mediasoittimet
Softball olympialaisissa

Softball on järjestetty olympialaisissa viisi kertaa, ensimmäisen kerran vuoden 1996 kesäolympialaisissa. Laji on järjestetty ainoastaan naisille. 11\. heinäkuuta 2005 KOK päätti äänestyksellä, että baseball ja softball pudotetaan pois vuoden 2012 kesäolympialaisista. Tämä päätös vahvistettiin 9. helmikuuta 2006. KOK:n kokouksessa elokuussa 2009 päätettiin, että kyseiset lajit eivät ole mukana myöskään vuoden 2016 kesäolympialaisissa. Laji oli jälleen mukana kesäolympialaisissa 2020. Menestynein maa softballissa on Yhdysvallat kolmella kullallaan ja kahdella hopeallaan. Yhdysvallat on voittanut mitalin joka kerta kun softball on ollut mukana olympialaisten ohjelmassa. ==Mitalistit== == Mitalitaulukko == ==Lähteet== *
Nokia Morph

Nokia Morph Nokia Morph Valmistaja: Nokia Saatavissa: Konsepti Käyttöjärjestelmä: Kaupallinen Lataaminen: "Nanoruoho" (aurinkopaneeli) Koko: Muuttuva Tyyli: Joustava Nokia Morph oli Nokian matkapuhelinkonsepti. 25. helmikuuta 2008 The Museum of Modern Artissa New Yorkissa julkaistu konsepti perustui Nokia Research Centerin ja Cambridgen yliopiston Nanoscience Centerin tutkimustyöhön. Konsepti oli esillä museon "Design and The Elastic Mind" -näyttelyn osiossa. Ei-toimivan konseptipuhelimen avulla oli tarkoitus esitellä nanoteknologian mahdollisuuksia tulevaisuuden kulutuselektroniikassa. Puhelin oli tarkoitettu taivuteltavaksi eri muotoihin. Se sisältäisi läpinäkyvää elektroniikkaa ja sen itsestään puhdistuva pinta toimisi aurinkoenergian kerääjänä akun lataamista varten. Morph ei edennyt tuotantoon. ==Lähteet== ==Aiheesta muualla== * Nokia's page describing the Morph concept * Nokia Morph demonstration video * A review of the Nokia Morph * Cnet: Nokia demos bendable cell phone * Tulevaisuuden Ideat, lyhyt kuvaus * Nokia Morph, Hilavitkutin. Morph
Annemarie Eilfeld

Annemarie Eilfeld (s. 2. toukokuuta 1990 Wittenberg, Saksi-Anhalt) on saksalainen laulaja ja lauluntekijä. Hän kilpaili Saksan Deutschland sucht den Superstar -ohjelmassa vuonna 2009. Vuonna 2009 hän osallistui Saksan Idolsiin, eli Deutschland sucht den Superstariin, jota esitetään RTL-kanavalla. Kisassa hän sijoittui kolmanneksi. Kesäkuusta 2009 asti Eilfeld on vieraillut saksalaisessa suositussa sarjassa Gute Zeiten, schlechte Zeiten. Hän on kiertänyt Saksaa LaMie-yhtyeensä kanssa, joka perustettiin vuonna 2008. Syyskuussa 2009 Eilfeld teki levytyssopimuksen X-Cell Recordsin kanssa. 14\. toukokuuta 2010 Eilfeld julkaisi ensimmäisen singlensä, nimeltään "Animal Instinct". Hän julkaisi singlen uudella taiteilijanimellään Annemie. == Diskografia == === Singlet === * "Animal Instinct" (2010) == Lähteet == == Aiheesta muualla == Annemarie Eilfeldin kotisivut Luokka:Saksalaiset laulajat Luokka:Vuonna 1990 syntyneet Luokka:Elävät henkilöt
Koripallon Pohjoismaiden-mestaruusturnaus

Koripallon Pohjoismaiden-mestaruusturnaus on Pohjoismaiden välinen koripallokilpailu, jota on järjestetty vuodesta 1962 lähtien. Naisille turnaus on järjestetty vuodesta 1965 lähtien. == Tulokset == Miehet {| class="wikitable" Vuosi Voittaja 1962 1964 1966 1968 1970 1972 Ruotsi 1974 Ruotsi 1976 Ruotsi 1978 1980 1983 1985 Ruotsi 1987 Ruotsi 1989 Ruotsi 1992 Latvia 1994 Viro 1996 Latvia 1998 Ruotsi 2000 Ruotsi 2002 Ruotsi 2006 Ruotsi 2011 == Lähteet == Pohjoismaat
Ricardo Osorio

Ricardo Osorio (s. 30. maaliskuuta 1980 Huajuapan de León) on meksikolainen jalkapallopuolustaja. Hän pelasi Meksikon maajoukkueessa 82 ottelua ja teki niissä yhden maalin. Saksan MM-kilpailuissa 2006 Osorio pelasi alusta loppuun Meksikon kaikki neljä ottelua. == Lähteet == Luokka:Meksikolaiset jalkapalloilijat Luokka:Vuonna 1980 syntyneet Luokka:Elävät henkilöt
Viktorija Moltšanova

Viktorija Moltšanova (, s. 26. toukokuuta 1982) on ukrainalainen pituushyppääjä. Hän karsiutui Göteborgin EM-kilpailuissa 2006, Berliinin MM- kilpailuissa 2009 ja Dohan sisäratojen MM-kilpailuissa 2010. Hänen ennätyksensä on 682 cm, jonka hän hyppäsi Jaltalla 4. kesäkuuta 2009. Sisäradoilla hän on hypännyt 681 cm Harkovassa 19. tammikuuta 2005. Kolmiloikkaa hän on hypännyt ulkoradoilla 13,60 m Harkovassa 17. toukokuuta 2003 ja sisäradoilla 13,50 m Harkovassa 27. joulukuuta 2003. ==Lähteet== Luokka:Ukrainalaiset pituushyppääjät Luokka:Vuonna 1982 syntyneet Luokka:Elävät henkilöt
Citroën C-Zero

pienoiskuva|Citroën C-Zero Citroën C-Zero on Citroënin vuodesta 2011 lähtien valmistama A-segmentin sähköautomalli. Sen lähes identtiset sisarmallit ovat Peugeot iOn ja Mitsubishi i-MiEV. Vuoden 2011 Euro NCAP -kolaritestistä C-Zero sai tulokseksi neljä tähteä viidestä. == Lähteet == == Aiheesta muualla == C-Zero Luokka:Sähköautot Luokka:A-segmentin autot Luokka:2010-luvun autot Luokka:2020-luvun autot
Havergal Brian

William Havergal Brian (29. tammikuuta 1876 Dresden, Staffordshire – 28. marraskuuta 1972 Shoreham-by-Sea, Sussex) oli pitkälti itseoppinut brittiläinen säveltäjä ja musiikkiarvostelija. Hän teki luovaa työtä yli 80 vuoden ajan; hänen teostensa joukossa on 32 sinfoniaa ja oopperoita. Näistä suurin osa jäi esittämättä säveltäjän elinaikana. Brian on kuitenkin saanut tunnustusta kuolemansa jälkeen. Hänen teoksistaan maineikkain on ensimmäinen sinfonia, lisänimeltään Goottilainen (1919–1927), joka kestää lähes kaksi tuntia ja vaatii valtaisan esittäjistön.Allmusic.com: Havergal Brian > Biography Teos kantaesitettiin vasta vuonna 1961. Brian kuuli sinfoniamusiikkiaan esitettävän ensimmäistä kertaa vuonna 1954, jolloin hän oli jo 78-vuotias. Muutaman vuoden kestänyt tauko sävellystyöstä edelsi Brianin uran tuotteliainta jaksoa (1948–1968), jonka aikana valmistui muun muassa 27 sinfoniaa ja neljä oopperaa. Viimeinen sinfonia valmistui lokakuussa 1968, kun säveltäjä oli 92-vuotias. == Lähteet == == Aiheesta muualla == * www.havergalbrian.org Luokka:Brittiläiset säveltäjät Luokka:Oopperasäveltäjät Luokka:Vuonna 1876 syntyneet Luokka:Vuonna 1972 kuolleet
ETV2

ETV2 on virolainen televisiokanava, jonka toiminnasta vastaa Viron yleisradioyhtiö Eesti Rahvusringhääling (ERR). ETV2 aloitti lähetyksensä Pekingin kesäolympialaisten alla 4. heinäkuuta 2008. == Lähteet == == Aiheesta muualla == * ETV2 Luokka:Virolaiset televisiokanavat Luokka:Eesti Rahvusringhääling Luokka:Vuonna 2008 perustetut televisiokanavat
Lars Jacobsen

Lars Christian Jacobsen (s. 20. syyskuuta 1979 Odense, Tanska) on tanskalainen jalkapalloilija. Hän pelasi seuratasolla kotimaansa lisäksi Saksassa, Englannissa ja Ranskassa ja oli pelipaikaltaan oikea laitapuolustaja. == Ura == Jacobsen aloitti uransa vuonna 1996 Odense Boldklubista, jossa hän pelasi kauteen 2001–2002 asti. Otteluita kuuden kauden aikana kertyi yhteensä 112 ja maaleja kaksi. Tämän jälkeen hän on edustanut saksalaisseuroja Hamburgia ja Nürnbergiä sekä toista tanskalaisseuraa Kööpenhaminaa. Elokuussa 2008 hän teki yksivuotisen sopimuksen englantilaisseura Evertonin kanssa.Jacobsen deal completed Everton FC. Viitattu 13.6.2010. Hän kuitenkin menetti suurimman osan ensimmäisestä kaudestaan loukkaantumisen takia ja teki ensiesiintymisensä valioliigassa vasta 21. maaliskuuta 2009 ottelussa Portsmouthia vastaan. 29\. kesäkuuta 2009 Jacobsen siirtyi samassa sarjassa pelanneeseen Blackburniin kaksivuotisella sopimuksella.Blackburn sign defender Jacobsen BBC Sport. Viitattu 13.6.2010. Jacobsen debytoi Rovers-paidassa elokuussa Manchester Cityä vastaan. Peliaika seurassa jäi kuitenkin vähiin, sillä Jacobsenin edellä peluutuksessa olivat Míchel Salgado ja Pascal Chimbonda. Keväällä 2010 Jacobsen sanoi haluavansa lisää vastuuta seurassa. Jacobsen frustrated at Rovers Hän kuitenkin jatkoi joukkueessa kaudelle 2010/11, mutta pelasi vain yhden ottelun elokuussa ja siirtoikkunan viimeisenä päivänä 2010 hän siirtyi West Ham Unitediin. West Ham sign Jacobsen, after missing out on Chimbonda West Hamissa Jacobsen esiintyi 24 ottelussa joukkueen pudotessa kauden päätteeksi Valioliigasta. Kauden jälkeen seura vapautti tanskalaisen sopimuksestaan. Players released from 2010/11 Premier League clubs Syyskuussa 2011 Jacobsenin uutisoitiin siirtyvän ranskalaisseura AS Saint-Étienneen. AS SAINT-ETIENNE TO SIGN DANISH INTERNATIONAL LARS JACOBSEN – LIGUE 1 NEWS Tanskalaispuolustajan siirto ei kuitenkaan lopulta toteutunut, vaan hän päätti jatkaa uraansa kotimaassaan FC Kööpenhaminan joukkueessa. Jacobsen set for Copenhagen == Meriitit == * Tanskan mestaruus (3): 2004, 2006, 2007 * Tanskan cup (2): 2001, 2012 * Tanskan 1. divisioona: 1999 * FA Cupin hopeaa: 2009 == Lähteet == == Aiheesta muualla == * Esittely Footballdatabase.com-sivustolla Luokka:Tanskalaiset jalkapalloilijat Luokka:Vuonna 1979 syntyneet Luokka:Elävät henkilöt
John Scarlett

John McLeod Scarlett (s. 18. elokuuta 1948) oli Secret Intelligence Servicen eli Yhdistyneen kuningaskunnan ulkomaan tiedustelupalvelun MI6:n johtaja vuosina 2004–2009. Scarlett sai koulutuksen Epsom Collegessa Surreyssa sekä Magdalen Collegessa Oxfordin yliopistossa. Hänellä on arvosana historiassa ja hän puhuu sujuvasti ranskaa ja venäjää. Hän on työskennellyt Moskovassa, Nairobissa ja Pariisissa. Hänelle annettiin Britanniassa johtava rooli WTC- iskujen jälkeisessä tiedustelussa. Luokka:Englantilaiset henkilöt Luokka:Vuonna 1948 syntyneet Luokka:Elävät henkilöt
Oleksandra Stadnjuk

Oleksandra Oleksandrivna Stadnjuk (, s. 16. huhtikuuta 1980 Tšerkasy)Oleksandra Stadnjuk sports-reference.comin tietokannassa on ukrainalainen pituushyppääjä ja kolmiloikkaaja. Hän karsiutui pituushypyssä Helsingin MM-kilpailuissa 2005, Osakan MM-kilpailuissa 2007 ja Pekingin olympialaisissa 2008. Moskovan sisäratojen MM-kilpailuissa 2006 hän oli kolmiloikan seitsemäs tuloksella 14,34 m. Hänen pituushyppyennätyksensä on 675 cm, jonka hän hyppäsi Haniassa 9. kesäkuuta 2007. Sisäradoilla hän on hypännyt 664 cm Kiovassa 13. tammikuuta 2006. Kolmiloikkaa hän on hypännyt ulkoradoilla 14,20 m Jaltalla 7. kesäkuuta 2008 ja sisäradoilla 14,34 m Moskovassa 11. maaliskuuta 2006. ==Lähteet== Luokka:Ukrainalaiset pituushyppääjät Luokka:Ukrainalaiset kolmiloikkaajat Luokka:Vuonna 1980 syntyneet Luokka:Elävät henkilöt
Arsèguel

Arsèguel on kunta Alt Urgellin comarcassa, Lleidan maakunnassa, Katalonian itsehallintoalueella, Espanjassa. Kunnan pinta-ala on 10,6 neliökilometriä ja asukkaita siellä on 79 (2015). Väestötiheys on 7,6 as./km². Väestöstä 10,8 prosenttia on 0–14-vuotiaita, 67,7 % on 15–64-vuotiaita ja loput 21,5 % yli 65-vuotiaita. Arsèguelin naapurikunnat ovat El Pont de Bar pohjoisessa ja idässä, Cava etelässä, Alàs i Cerc lännessä sekä Les Valls de Valiran kuntaan kuuluva erillinen Bescaranin alue luoteessa. Arsèguelista on matkaa Lleidaan 147 kilometriä. Kunnan alueella sijaitsevia nähtävyyksiä ovat muun muassa romaanista tyyliä edustava Església de Sta. Coloma -kirkko sekä 1100- ja 1200-luvuilta peräisin oleva Cadellin linna (). == Asutuskeskukset == Arsèguelin asutuskeskukset ja niiden väkiluvut vuonna 2007: Nimi Väkiluku Arsèguel 65 El Pont d'Arsèguel 32 Lähde: == Lähteet == == Aiheesta muualla == * Kunnan kotisivut * Kunta Municatin sivuilla * Kunta Idescatin sivuilla left|250px|thumb|Näkymä Arsègueliin. Luokka:Lleidan kunnat
Gorkin rautatiet

thumb|290px|Gorkin rautatiet -yhtiön pääkonttori Gorkin rautatiet () on Venäjän rautateiden alueellinen tytäryhtiö Nižni Novgorodissa (ent. Gorki). Vuonna 1961 perustetun yhtiön toiminta-alue kattaa Kirovin, Nižni Novgorodin ja Vladimirin alueet, Mari Elin, Tatarstanin, Tšuvassian ja Udmurtian tasavallat sekä osan Permin aluepiiristä, Rjazanin ja Sverdlovskin alueista, Baškortostanista ja Mordvasta. Se rajoittuu etelässä Kuibyševin, lännessä Moskovan, pohjoisessa Pohjoisen ja idässä Sverdlovskin rautateihin. Yhtiön keskuspaikka on Nižni Novgorod. Rautatieyhtiön aluekeskukset sijaitsevat Muromissa, Nižni Novgorodissa, Kirovissa, Kazanissa ja Iževskissä. Gorkin rautateiden rataverkon yhteispituus on 11 873,2 kilometriä, josta pääratoja on 7 959,4 kilometriä. Tärkeimmät radat ovat Venäjän päärataverkostoon kuuluvat Moskova–Nižni Novgorod–Kirov ja Moskova–Kazan–Jekaterinburg. Yhtiö osallistuu Sapsan-suurnopeusjunayhteyden rakentamiseen reitille välille Nižni Novgorod–Moskova–Pietari. Yhtiö kuljettaa vuosittain yli 90 miljoonaa matkustajaa ja lähettää matkaan yli 44 miljardia tonnia rahtia. == Rautatieasemia== Rautatieasemia on 389. Keskeisimpiin asemiin kuuluvat muun muassa * Nižni Novgorod-Sortirovotšni, * Nižni Novgorod-Moskovski, * Kirov, * Kazan, * Agryz, * Iževsk, * Joškar-Ola ja * Vladimir. == Lähteet== ==Aiheesta muualla== * Gorkin rautateiden sivusto * Rataverkkokartta rzd.ru * Kaukojunien aikatauluja Nižni Novgorod-Moskovski asemalle (rasp.yandex.ru) * Lähijunien aikatauluja Nižni Novgorod-Moskovski asemalle (rasp.yandex.ru) * Aikatauluhakua Nižni Novgorodin kaukojunille (asema?), tässä kaupunki nimellä Gorkii (poezda.net) Luokka:Venäjän rautatieliikenne
Derbi GPR 125

Derbi GPR 125 on espanjalaisen Derbin valmistama kevytmoottoripyörämalli. Pyörän vuosimalleissa 2005-2008 on Yamaha Motor Companyn kaksitahtimoottori ja vuosimallista 2009 eteenpäin moottorina on nelitahtimoottori. == Tekniikka == Derbin moottorina toimii vuosimalleissa 2005-2008 Yamahan kaksitahtimoottori, kaasuttimena Mikunin TM-28. Kulutus on noin 5-7 litraa/100 km. Runko on Benellin valmistama metallinen. Vuosimallissa 2005 etupumput ovat Sebacin valmistamat kun taas vuosien 2006 ja 2007 malleissa ne ovat vastaavasti Marzocchin valmistamat. Eturenkaan mitat ovat 110/70-17 ja takarenkaan 140/70-17 ja tehtaalta tullessa pyörissä on Pirellin Sport Demon-renkaat. Vanteet ovat Crimecan valmistamat Y-puolaiset. Pyörässä on digitaalinen nopeusmittari ja analoginen kierroslukumittari. Pyörän jarruina on edessä 2-mäntäiset radiaalijarrut. Vuosimallista 2009 eteenpäin GPR:ssä on päästörajoitusten mukainen nelitahtimoottori == Mallit == === Derbi GPR 125 Racing === Derbi GPR 125 Racing on kyykkymallinen kevytmoottoripyörä, joka tuli markkinoille vuonna 2005. Pyörässä on vanhemmissa malleissa Yamahan 2-tahtimoottori. Pakoputki kulkee pyörässä penkin alta ja pyörässä on peilivilkut. Vuosimallista 2009 alkaen pyörässä käytetään 4-tahtimoottoria. === Derbi GPR 125 Nude === Nude-mallissa huippunopeus jää vain hieman pienemmäksi, koska siinä ei ole katteita, mutta kiihtyvyys on pyörissä kuitenkin samanlainen. === 4-tahti === GPR:ssä on vuodesta 2009 lähtien ollut 1-sylinterinen 125cc, 4-tahti, 4-venttiilinen, nestejäähdytteinen, DOHC- moottori. Siinä on kahdesta osasta valmistettu alumiinirunko, tehokkaat nelimäntäiset radiaalikiinnitteiset jarrut, epäsymmetrinen takaswingi ja alakatteeseen integroitu pakoputki. Moottori on yksi tehokkaimmista 4-tahti koneista antaen täydet lain sallimat 11kW. Mittaristo vaihtui kokonaan digitaaliseen nestekidenäyttöön, jossa on vaihteen vaihto-valot. == Aiheesta muualla == * GPR:n esittely Derbin sivuilla * Derbi GPR 125 Motot.netin tietokannassa Gpr 125
Basegin luonnonpuisto

Basegin luonnonpuisto () on valtakunnallinen luonnonsuojelualue Venäjällä Permin aluepiirissä. Vuonna 1982 perustettu luonnonpuisto sijaitsee Permin aluepiirin itäosassa Gornozavodskin ja Gremjatšinskin piireissä. Se käsittää Uralvuoristoon kuuluvan Basegin harjanteen, jonka korkein kohta on Sredni Baseg (994 metriä). Seudulla virtaavat Tšusovajan sivujoet Usva ja Vilva. Puiston pinta-ala on 379,6 neliökilometriä. Basegin luonnonpuisto kuuluu taigan keskivyöhykkeeseen. Kasvillisuus jakautuu kolmeen korkeusvyöhykkeeseen. Alueella sijaitsee yksi harvoista Keski-Uralin koskemattomista pihta- ja kuusimetsistä. Luonnonpuistossa esiintyviä nisäkäslajeja on 50, lintulajeja 184 ja kalalajeja 17. Uhanalaisia lajeja ovat mm. huuhkaja, isokuovi, kalasääski, maakotka, mustahaikara, muuttohaukka, harjus, kivisimppu ja siperianjokilohi. Puiston matkailukäyttö on hyvin vähäistä. == Lähteet == Luokka:Venäjän luonnonsuojelualueet Luokka:Permin aluepiirin maantiede Luokka:Gornozavodskin piiri Luokka:Gremjatšinskin piiri
Mescalero

Mescalero on ZZ Topin studioalbumi, joka julkaistiin vuonna 2003. Basisti Dusty Hill on päävokalisti kappaleessa "Piece". Se on albumin ainoa singlejulkaisu. == Kappalelista == Kaikki kappaleet kirjoittanut Billy Gibbons, ellei toisin mainita. # "Mescalero" – 3:50 # "Two Ways to Play" – 4:15 # "Alley-Gator" – 3:29 # "Buck Nekkid" – 3:02 # "Goin' So Good" – 5:35 # "Me So Stupid" (Gibbons, Joe Hardy, Gary Moon) – 3:33 # "Piece" – 4:19 # "Punk Ass Boyfriend" – 3:05 # "Stackin' Paper" (Gibbons, Hardy) – 2:58 # "What Would You Do" – 3:03 # "What It Is Kid" (Gibbons, Dusty Hill, Frank Beard) – 4:13 # "Que Lastima" – 4:24 # "Tramp" (Lowell Fulsom, Jimmy McCracklin) – 5:13 # "Crunchy" – 3:13 # "Dusted" – 3:55 # "Liquor" – 3:23 == Singlet == == Lähteet == Luokka:ZZ Topin albumit Luokka:Vuoden 2003 albumit
Quorn

Quorn ([ˈkʋo̞rn], [ˈku͡o̞rn] tai /kwɔːn/) on Fusarium venenatum -punahomeesta valmistetun, lihan korvikkeeksi tarkoitetun sieniproteiinivalmisteen tuotemerkki. Se on käymismenetelmällä valmistettu mykoproteiiniLapsille syötetään teollista sienivalmistetta Helsingin uutiset . Fusarium venenatum kuuluu punahomeiden (Fusarium) sukuun. Quornin kehittäjä on tohtori Gerald Solomon.Raholan ruokasivusto Quornin valmistusprosessissa sienen ravintona on tärkkelys. Kilosta tärkkelystä saadaan 136 grammaa valkuaista, kun kananrehuna kilosta tärkkelystä saadaan 49 g ja naudalle tai lampaalle annettuna 13 g valkuaista. Toisaalta Quornin aminohappokoostumus on lihaa heikompi: ravitsemusneuvoja Mark Gilbertin mukaan Quornia on syötävä painoltaan noin kaksinkertainen annos esimerkiksi naudanlihaan verrattuna, jotta lihasten rakentumisen edellyttämien aminohappojen saannit annoksista vastaisivat toisiaan.Fitnessinventor.com (Internet Archive) Quorniin lisätään sideaineeksi munanvalkuaista, joten se ei sovi vegaaniseen ruokavalioon. Yhdysvaltalainen Center for Science in the Public Interest (CSPI) on epäillyt Quornin aiheuttavan sitä syöville voimakkaita allergisia reaktioita. Quornista valmistettuja tuotteita on ollut Suomessa myynnissä syksystä 2012 lähtien.Pirkka-lehti nro 9/2012 Sen kilpailijana pidetään soijapavusta valmistettua teksturoitua kasviproteiinia TVP:tä (texturized vegetable protein) eli soijarouhetta. == Katso myös == * Seitan == Lähteet == ==Aiheesta muualla== *Quorn.com *CSPI:n verkkosivut Luokka:Elintarvikealan tuotemerkit Luokka:Lihan korvikkeet Luokka:Seulonnan keskeiset artikkelit
Donatas Motiejūnas

Donatas Motiejūnas (s. 20. syyskuuta 1990 Kaunas) on liettualainen koripalloilija, joka edustaa Houston Rocketsia. == Ura == Motiejūnas aloitti koripallon Žalgiris-Arvydas Sabonis-koulussa. Hän pelasi BC Žalgirisin eri joukkueissa, joista hänet nostettiin kaudeksi 2007–2008 edustusjoukkueeseen. Motiejūnas debytoi 17-vuotiaana Euroliigassa. Seuraavaksi kaudeksi Motiejūnas siirtyi BC Aisčiain riveihin ja teki joukkueen riveissä 19,9 pistettä ottelua kohden Liettuan koripalloliigassa. Lisäksi hän pelasi Nike Hoop Summitissa. Kaudeksi 2009–2010 Motiejūnas siirtyi monivuotisella sopimuksella Pallacanestro Trevisoon. Kauden 2011–2012 hän pelasi puolalaisessa Asseco Prokom Gdyniassa. Kesällä 2012 Motiejūnas siirtyi Houston Rocketsiin nelivuotisella sopimuksella. == Lähteet == == Aiheesta muualla == *NBA:n pelaajaprofiili *Euroliigan pelaajaprofiili *Lega Basketin pelaajaprofiili *Liettuan koripalloliigan pelaajaprofiili Luokka:Liettualaiset koripalloilijat Luokka:Vuonna 1990 syntyneet Luokka:Elävät henkilöt
Montereynmänty

Montereynmänty, myös radiatamänty, (Pinus radiata) on mäntyjen sukuun kuuluva puu, joka on alun perin kotoisin Pohjois-Amerikan Kaliforniasta, missä sitä esiintyy paikoitellen rannikkometsissä Yhdysvalloissa ja Meksikossa. Sen Isla de Cedrosin alapopulaatio on vakaa, mutta muut populaatiot jatkuvasti pienenemään päin. Siksi laji luokitellaan nykyään erittäin uhanalaiseksi. Montereynmännyn neulaset ovat kirkkaanvihreitä ja ne kasvavat kolmittain. Ne ovat 10–15 senttimetriä pitkiä. Vaaleanruskeat 7–14 senttimetriä pitkät kävyt kypsyvät toisena vuotenaan. Ne voivat säilyä useita vuosia avautumattomina. Puu kasvaa noin 30 metriä korkeaksi. == Levinneisyys == Alkuperäisenä montereynmänty esiintyy Kalifornian rannikkoseudulla Yhdysvalloissa ja Meksikossa. Yhdysvaltojen puolella esiintyy lajin tyyppimuunnos radiata, joka kasvaa kolmena erillisenä populaationa Kalifornian osavaltiossa. Meksikon puolella kasvaa ulkonäöltään hieman poikkeava muunnos binata, jonka populaatioista toinen kasvaa Kalifornian niemimaan edustan Cedros-saarella ja toinen etäämmällä rannikosta Tyynellämerellä Guadalupe-saarella. Montereynmänty on levinnyt viljeltynä hyvin laajalle, sillä se on yleinen puulaji etenkin lauhkeiden alueiden puuviljelmillä. Montereynmäntyä viljellään runsaasti esimerkiksi Chilessä, missä mäntyviljelmien pinta-ala on noin 1,4 miljoonaa hehtaaria.FAO:Antecedents of the Chilean Forest Sector Viitattu 13.6.2010 Muita viljelyalueita ovat muun muassa Uusi-Seelanti, Etelä-Afrikka ja Espanja. == Lähteet == == Aiheesta muualla == *Kassu – Kasvien suomenkieliset nimet: Montereynmänty (Pinus radiata) *ITIS: Pinus radiata *United States Department of Agriculture (USDA): Pinus radiata *Centre for Agriculture and Biosciences International (CABI): Pinus radiata (radiata pine) Luokka:Männyt Luokka:Uhanalaiset kasvit
Siperian kuvernementti

Siperian kuvernementti (myös lääni; ) oli hallintoalue Venäjällä vuosina 1708–1781. Se käsitti koko Siperian ja osan Uralin alueesta. Kuvernementin hallinnollinen keskus oli Tobolsk. Vuoden 1708 hallintouudistus ei muuttanut Siperian aikaisemmin muotoutunutta kihlakuntajakoa. Vuonna 1719 perustettiin viisi kuvernementtiin kuulunutta provinssia, joiden keskuksia olivat Irkutsk, Jeniseisk, Solikamsk, Tobolsk ja Vjatka. Vuonna 1727 Vjatkan ja Solikamskin provinssit liitettiin Kazanin kuvernementtiin. Irkutskin provinssi sai itsenäisen aseman vuonna 1736. Vuonna 1738 perustettu Isetin provinssi liitettiin vuonna 1744 Orenburgin kuvernementtiin. Alueen eristyneisyydestä johtuen Siperian kuvernöörillä oli mm. oikeus hoitaa ulkomaansuhteita. Vuonna 1764 kuvernementti nimettiin Siperian kuningaskunnaksi, joka sai lyödä omaa rahaa. Se lakkautettiin vuonna 1781, jolloin alue jaettiin Permin, Tobolskin ja Ufan käskynhaltijakunniksi. ==Lähteet== Luokka:Venäjän keisarikunnan kuvernementit
Hanna Kasjanova

Hanna Anatolijivna Kasjanova (o.s. Melnytšenko, Hanna Melnytšenko sports- reference.comin tietokannassa , s. 24. huhtikuuta 1983 Tbilisi) on ukrainalainen seitsenottelija. Melnytšenko oli 16:s Göteborgin EM-kilpailuissa 2006 (5 942 pistettä). Vuonna 2007 hän oli viisiottelun kymmenes Birminghamin sisäratojen EM-kilpailuissa (4 397 pistettä), mutta keskeytti Osakan MM- kilpailuissa. Pekingin olympialaisissa 2008 hän oli 14:s (6 165 pistettä) ja Berliinin MM-kilpailuissa 2009 kuudes (6 414 pistettä). Barcelonan EM- kilpailuissa 2010 hän keskeytti. Istanbulin sisäratojen MM-kilpailuissa 2012 hän sijoittui viisiottelussa seitsemänneksi pistein 4 623. Lontoon olympialaisissa 2012 hän oli kymmenes pistein 6 392\. Göteborgin EM- hallikilpailuissa 2013 hän sai viisiottelussa pronssia tuloksella 4 608 pistettä. Viitattu 30.1.2014 Moskovan MM-kilpailuissa 2013 hän voitti seitsenottelun omalla ennätyksellään 6 586. Hän voitti maailmanmestaruuden ilman yhtäkään lajivoittoa. Sopotin sisäratojen MM-kilpailuissa 2014 hän oli viisiottelussa seitsemäs tuloksella 4 587 pistettä. Melnytšenko avioitui kymmenottelija Oleksi Kasjanovin kanssa lokakuussa 2014. Kasjanova antoi huhtikuussa 2017 positiivisen dopingnäytteen ja sai yhdeksän kuukauden kilpailukiellon ajalle 22.5.2017–21.2.2018.IAAF Newsletter 187 IAAF 15.11.2017. Viitattu 15.11.2017. == Henkilökohtaiset ennätykset == :Lähde: Tilastopaja, IAAF ;Ulkoradat *200 m: 23,85 (2013) *800 m: 2.09,85 (2013) *100 m aj: 13,26 (2013) *Korkeus: 186 (2007, 2010, 2013) *Pituus: 674 (2012) *Kuula: 14,12 (2016) *Keihäs: 46,61 (2016) *7-ottelu: 6 586 (2013) ;Sisäradat *800 m: 2.14,35 (2012) *60 m aj: 8,18 (2014) *Korkeus: 184 (2012) *Pituus: 641 (2012) *Kuula: 14,19 (2014) *5-ottelu: 4 748 (2012) == Lähteet == == Aiheesta muualla == Luokka:Ukrainalaiset yleisurheilun moniottelijat Luokka:Dopingrikkomuksesta tuomitut yleisurheilijat Luokka:Dopingrikkomuksesta tuomitut ukrainalaiset Luokka:Vuonna 1983 syntyneet Luokka:Elävät henkilöt
Painekorkeus

Painekorkeus on ilmailussa käytetty lentokoneen lentokorkeuden mitta, jossa merenpinnan ilmanpaine ja sen muutos lentokorkeuden kasvaessa otaksutaan kansainvälisen standardi-ilmakehän mukaisiksi. Ilmailun koodeissa painekorkeuden tunnus on QNE.http://www.auf.asn.au/groundschool/umodule3.html#altitude Standardi- ilmakehän merenpinnan ilmanpaine on 1013,25 hPa (1013,25 mbar eli 29,92 tuumaa elohopeaa). Painekorkeutta käytetään ilmailussa lennettäessä korkeilla lentopinnoilla. ==Lähteet== Luokka:Ilmailu de:Barometrische Höhenmessung in der Luftfahrt#QNE
Ljudmyla Josypenko

Ljudmyla Josypenko (, s. 24. syyskuuta 1984) on ukrainalainen seitsenottelija. Hän oli viides 6 416 pisteellä Berliinin MM-kilpailuissa 2009 voittaen maannaisensa Hanna Melnytšenkon kahdella pisteellä. Barcelonan EM-kilpailuissa 2010 hän sijoittui kuudenneksi ja Daegun MM-kilpailuissa 2011 kymmenenneksi. Helsingin EM-kilpailuissa 2012 hän saavutti alun perin hopeaa pistein 6387. Lontoon olympialaisissa hän sijoittui neljänneksi ennätyksellään 6618 pistettä. Syyskuussa 2013 Josypenko sai biologisen dopingpassin perusteella neljän vuoden kilpailukiellon ajalle 27.3.2013–26.3.2017 ja samalla kaikki hänen tuloksensa 25.8.2011 alkaen hylättiin takautuvasti. Täten hän menetti muun muassa hopeansa Helsingin EM-kilpailuista 2012. ==Henkilökohtaiset ennätykset== :Lähde: Tilastopaja ;Ulkoradat *200 m 23,68 (2009) *800 m 2.12,51 (2011) *100 m aj 13,64 (2009) *Korkeus 188 (2009) *Pituus 640 (2009) *Kuula 13,15 (2009) *Keihäs 51,30 (2009) *7-ottelu 6 423 (2009) ;Sisäradat *800 m 2.19,90 (2007) *60 m aj 8,40 (2008) *Korkeus 183 (2007) *Pituus 590 (2007) *Kuula 12,47 (2007) *5-ottelu 4 298 (2007) ==Lähteet== Luokka:Ukrainalaiset yleisurheilun moniottelijat Luokka:Dopingrikkomuksesta tuomitut ukrainalaiset Luokka:Dopingrikkomuksesta tuomitut yleisurheilijat Luokka:Vuonna 1984 syntyneet Luokka:Elävät henkilöt
West Streetin metroasema

West Street on Glasgow'n metron asema Tradestonin kaupunginosassa Clyde-joen eteläpuolella Glasgow'ssa. Asema on avattu muun metrojärjestelmän tavoin vuonna 1896 ja uudistettu perusteellisesti 1970-luvun lopulla. Kaupunkirakenteen muuttumisesta johtuen West Streetin asema sijaitsee nykyään melko harvaan rakennetulla teollisuusalueella ja se on koko metrojärjestelmän hiljaisin. Vuoden 2008 helmikuuhun asti West Streetin asemalla oli liityntäpysäköintimahdollisuus, mutta siitä luovuttiin M74-moottoritien rakennustöiden vuoksi. Luokka:Glasgow’n metroasemat
Iryna Sekatšova

Iryna Sekatšova (, s. 21. heinäkuuta 1976) on ukrainalainen moukarinheittäjä. Hän karsiutui Budapestin EM-kilpailuissa 1998, Sydneyn olympialaisissa 2000, Münchenin EM-kilpailuissa 2002 ja Pariisin MM-kilpailuissa 2003. Ateenan olympialaisissa 2004 hän oli kahdeksas tuloksella 70,40 m, Helsingin MM- kilpailuissa 2005 kuudes tuloksella 69,65 m ja Göteborgin EM-kilpailuissa 2006 jälleen kahdeksas tuloksella 69,08 m. Hän karsiutui Pekingin olympialaisissa 2008 ja Berliinin MM-kilpailuissa 2009. Hänen ennätyksensä on 74,52 m, jonka hän heitti Kiovassa 2. heinäkuuta 2008. ==Lähteet== Luokka:Ukrainalaiset moukarinheittäjät Luokka:Vuonna 1976 syntyneet Luokka:Elävät henkilöt
Bodyguard

Bodyguard (The Bodyguard) on Mick Jacksonin ohjaama romanttinen trilleri vuodelta 1992. Elokuvan pääosissa nähdään Kevin Costner ja Whitney Houston. ==Juoni== Bodyguard kertoo Oscar-ehdokkaana olevasta laulajatähdestä Rachel Marronista (Houston), sekä henkivartija Frank Farmerista (Costner). Marron saa tappouhkauksia, ja Farmer palkataan suojelemaan häntä. Yhteistyö ei aluksi suju, sillä Marron ei pidä Farmerin tarkoista turvatoimista. Lopulta he kuitenkin rakastuvat toisiinsa. ==Rooleissa== ==Soundtrack== Elokuvan soundtrack The Bodyguard myi maailmanlaajuisesti yli 45 miljoonaa kappaletta, joten se on maailman myydyin soundtrack. Elokuva muistettaneen parhaiten Whitney Houstonin tulkitsemasta kappaleesta ”I Will Always Love You”. ==Vastaanotto== Video-oppaassa vuodelta 1994 Bello Romano kirjoitti elokuvan tarjoavan varman päälle tehtyä, sliipattua jännitystä ja antoi elokuvalle kolme tähteä viidestä, mikä vastaa sanallista arviota ”hyvä”. ==Lähteet== Luokka:Yhdysvaltalaiset jännityselokuvat Luokka:Vuoden 1992 yhdysvaltalaiset elokuvat Luokka:Yhdysvaltalaiset romanttiset draamaelokuvat Luokka:Whitney Houston Luokka:Mick Jacksonin ohjaamat elokuvat Luokka:Lawrence Kasdanin käsikirjoittamat elokuvat
Eppu

Eppu on suomalainen miehen etunimi. Tammikuuhun 2025 mennessä nimi Eppu oli annettu noin 680 miehelle ja noin 20 naiselle. Nimi on ollut käytössä 1960-luvulta lähtien; sitä ennen sitä ei ollut annettu kenellekään. Vuodesta 2025 lähtien Epun nimipäivä on 18. maaliskuuta. == Tunnettuja Eppuja == * Eppu Kosonen (s. 1980), suomalainen säveltäjä, tuottaja ja sanoittaja * Eppu Pastinen (s. 1990), suomalainen näyttelijä * Eppu Varjamo (s. 2000), jääkiekkoilija == Kuvitteellisia Eppuja == *Eppu, Tenavien hahmo *Eppu, animaatiosarjassa Eppu ja Nuppu *Eppu Palomäki, Eevert Palomäki, televisiosarjassa Uusi päivä == Eppu taiteilijanimenä == *Eppu Ainesmaa, oik. Eero Ainesmaa (s. 1961), gospelmuusikko *Eppu Nuotio, oik. Eija-Riitta Nuotio (s. 1962), näyttelijä ja kirjailija *Eppu Salminen, alk. Jarmo Juhani Salminen (s. 1965), näyttelijä ==Muualla== * Rock-yhtyeen nimi: Eppu Normaali == Lähteet == Luokka:Etunimet
Moulay Haddou

Moulay Haddou (s. 14. kesäkuuta 1975 Oran) on algerialainen entinen jalkapalloilija. Puolustajana pelannut Haddou pelasi koko uransa kotimaassaan Algeriassa, jossa hän saavutti muun muassa Algerian cupin voiton 1996, sekä Afrikan Cup voittajien cupin voiton 1997 ja 1998. Haddou edusti myös Algerian maajoukkuetta vuosien 2000, 2002 ja 2004 Afrikan kisoissa. ==Lähteet== * National Football Teams Luokka:Algerialaiset jalkapalloilijat Luokka:Vuonna 1975 syntyneet Luokka:Elävät henkilöt
Lukman Haruna

Haruna Abdulkarim Lukman (s. 4. joulukuuta 1990 Jos) on nigerialainen jalkapalloilija, joka edustaa Fk Astanaa. Pelipaikaltaan Haruna on puolustava keskikenttäpelaaja. Moderate Starsin ja Global Crystalin akademioissa Nigeriassa jalkapallo-oppinsa saanut Haruna liittyi Monacon riveihin tammikuussa 2008 ja allekirjoitti ammattilaissopimuksen seuran kanssa 25. toukokuuta 2009. Haruna edustaa maajoukkuetasolla Nigeriaa ja hänet valittiin maan joukkueeseen vuoden 2010 MM-kisoihin. Ensimmäisen maaottelumaalinsa keskikenttämies teki 30. toukokuuta 2010 ystävyysottelussa Kolumbiaa vastaan. Haruna kuului myös Nigerian alle 17-vuotiaiden maajoukkueeseen, joka voitti nuorten maailmanmestaruuden vuonna 2007. == Aiheesta muualla == *http://nr.soccerway.com/teams/kazakhstan/fk-lokomotiv-astana/13104/transfers/ Haruna, Lukman Haruna, Lukman Haruna, Lukman
Danny Shittu

Daniel Olusola "Danny" Shittu (s. 2. syyskuuta 1980 Lagos) on nigerialainen jalkapalloilija, joka seura on Englannin Valioliigassa pelaava Queens Park Rangers. Pelipaikaltaan Shittu on keskuspuolustaja ja hänet tunnetaan kovana taklaajana ja hyvänä pääpelaajana. ==Ura== Shittu aloitti uransa Charlton Athleticissa vuonna 1999. Kahden lontoolais-seurassa vietetyn kauden aikana Shittu ei pelannut otteluakaan Charltonissa vaan vietti aikansa lainasopimuksilla Blackpoolissa ja Queens Park Rangersissa. Vuonna 2002 QPR hankki Shittun itselleen 350 000 punnalla. Nigerialaisen aika "Ärrissä" oli menestyksekäs ja neljän kauden aikana hänelle kertyi yli 150 ottelua joukkueessa. 6\. elokuuta 2006 Valioliigaan noussut Watford hankki vahvan Shittun joukkueeseensa 1,6 miljoonalla punnalla. Kahden Watford-kauden jälkeen hän siirtyi Boltoniin. Hän siirtyi Millwalliin 20. lokakuuta 2010 puolen vuoden sopimuksella. Hän teki kuitenkin sopimuksen Queens Park Rangersin kanssa 27. tammikuuta 2011 ja palasi siis seuraan, jossa hän on pelannut suurimman osan urastaan. Hän pelasi ensimmäisen ottelunsa paluunsa jälkeen 22. helmikuuta 2012 voitto-ottelussa (2-0) Ipswichiä vastaan. Shittu ei ole kuitenkaan onnistunut saamaan peliaikaa QPR:n noustua Valioliigaan. ===Maajoukkueura=== Nigerian maajoukkueessa Shittu debytoi 26. maaliskuuta 2002 ottelussa Paraguayta vastaan. Afrikan mestaruusturnauksessa Shittu on edustanut maataan vuosina 2008 ja 2010. MM-kisoissa Shittu nähtiin Nigerian paidassa vuonna 2010. == Aiheesta muualla == *Profiili Shittu, Danny Shittu, Danny Shittu, Danny
Samir Beloufa

Samir Beloufa (s. 27. elokuuta 1979 Melun, Ranska) on algerialainen entinen jalkapalloilija. Puolustajana pelannut Beloufa edusti urallaan seuratasolla muun muassa AC Milania, Bastia ja Helsingborgsia. ==Ura== Beloufa pelaili aluksi AS Cannesin reservijoukkueessa kaudella 1996-1997, kunnes aloitti ammattilaisuransa Italiassa AC Milanissa kaudella 1997-1998. Peliajan vähyyden vuoksi hän pelasi yhden kauden lainassa Monzassa kaudella 1999-2000. Sittemmin Beloufa on pelannut pääosin Belgiassa ja kävi myös Ruotsissa kahden kauden verran Helsingborgsissa. Beloufa edusti Algerian maajoukkuetta vuoden 2004 Afrikan kisoissa. ==Lähteet== * National Football Teams Luokka:Algerialaiset jalkapalloilijat Luokka:Ranskanalgerialaiset Luokka:Vuonna 1979 syntyneet Luokka:Elävät henkilöt